اسکی آوروپا بیرلیگی کومیسیونو باشقانی یاردیمچیسی گونتر ورهوگن، آلمانیانین تورک سیاستچی‌لره گتیردیک‌لری قاداغا‌لاری و انگللری دموکراتیک اویون قایدا‌لاری‌نین پوزولماسی و آلمانیادا یاشایان تورک وطنداش‌لارینا تحقیر اولا‌راق گؤردوگونو سؤیله‌دی.
آنادولو آژانسینین سوال‌لارینی جاوابلایان ورهوگن، تورک وطنداش‌لاری‌نین، 16 فورالداکی خالق اویلاماسی اؤنجه‌سینده ایکی طرفین آرگومنت‌لرینی ائشیتمه حاقینا صاحب اولدوغونا ایشاره ائده‌رک؛
"بیر چوخ سیاستچی، یالنیز آلمانیادا دئییل، تورک سیاستچی‌لر ایستنمه‌ین خاریجی اعلان ائدیلدیگینده بونون سئچیجی‌لری‌نین خوشونا گئتدیگینی فرق ائتدی. من بونو تهلوکه‌لی فرصتچیلیک اولا‌راق گؤرورم" دئدی.
هلند باشباخانی‌نین تورکیه‌یه قارشی سرت توتومونون اؤلکه‌سین‌دکی سئچیم نتیجه‌لرینی اؤز خیرینه ائتکیله‌دیگی یولونداکی دگرلندیرمه‌یی پایلاشدیغینی ایفاده ائدن ورهوگن، "بو اؤرنک، سیاسی قرارلاری ائتکیله‌مک اوچون ویلدرس کیمی پوپولیست حکومتده یئر آلماسی لازیم اولمادیغینی گؤستریر. بو، منی بؤیوک راحاتسیزلیغا سؤوق ائدیر. آوروپا بیرلیگینده‌کی سالدیرقان ناسیونالیزمی، اونون تز و پروگرام‌لارینی کوپیالادیغیمیزدا مغلوب ائده‌ممه‌ریک" شکلینده دانیشدی.
آوروپابیرلیگی ایله تورکیه آراسیندا گئچن ایل ائدیلن گئری قبول آنلاشما‌سی‌نین، تورکیه اوزرین‌دن (آوروپایا) گئدن سیغینماچی آخینینی تأثیرلی بیر شکیلده اؤنله‌دیگی اوچون، آوروپابیرلیگی اؤلکه‌لری باخیمین‌دان بو آنلاشمانین باشاریلی اولدوغونو ایفاده ائدن ورهوگن،
"بونون ترسینه آوروپابیرلیگی، تورکیه‌یه وئردیگی تعهدلاری قیسما یئرینه گتیردی. بو آنلاشمانی اینسانی اولا‌راق دوغرو بولمادیغیمی دا سؤیلمک ایستییرم. اینسان‌لار سیاسی آلیش وئریش ملزمه‌سی دئییل" دئیه دانیشدی.
گونتر ورهوگن، "یوز مین‌لرجه اینسانین تورکیه‌ده قالماماسی، آغ دنیزده بوغولماسی یا دا یونان آدا‌لاریندا قالماسی هر شئیی داها دا پیس حالا گتیرر" دئدی.
